ועדת הכלכלה, כנסת 25, פרוטוקול מספר 217, 2023-10-30 00:00

דוד ביטן: שלום לכולם

דוד ביטן:  אנחנו בישיבת המשך לישיבה הקודמת שהעלינו בה את הבעיות, ואמרנו שאנחנו נפתור את זה בדרך, והנושא הוא מתן עדיפות בנמלים לחומרי גלם ולסחורה לתעשיות חיוניות ולתעשיית המזון

דוד ביטן:  אחת הבעיות המרכזיות שעלתה שהנתבים בדרום זה פתור בצפון לא, והיו עוד בעיות אבל עוזי יצחקי יו"ר חברת נמלי ישראל נמצא פה אז הוא ייתן לנו סקירה מסוימת ודיווח ואנחנו נמשיך

עוזי יצחקי: טוב אז בוקר טוב ותודה רבה ליושב ראש הוועדה, בוקר טוב לכולם

עוזי יצחקי:  עוזי יצחקי יושב ראש דירקטוריון חברת נמלי ישראל

עוזי יצחקי:  אני רוצה שנפתח את הדיון בסקירה קצרה על מצב נמלי הים המסחריים במדינת ישראל נכון להיום בבוקר

עוזי יצחקי:  אנחנו נמצאים ברציפות תפקודית של כל נמלי הים, אוניות נכנסות ויוצאות באופן שוטף

עוזי יצחקי:  נכון להיום באשדוד 21 אוניות ברציפים ושש אוניות ממתינות להיכנס

עוזי יצחקי:  בחיפה, 23 ברציפים, 22 ממתינות להיכנס, ובאילת אחת ואחת

עוזי יצחקי:       כשאני אומר נמלי הים של מדינת ישראל צריך לזכור שהיום בענף נמלי הים המסחריים של מדינת ישראל, יש שישה נמלים

עוזי יצחקי:  חמישה מהם הם נמלים בבעלות ובהפעלה פרטית, ואחד הוא עדיין בבעלות ממשלתית, נמל אשדוד

עוזי יצחקי:      אנחנו, מאז פתיחת הלחימה, כמו שאמרתי, נמצאים ברציפות תפקודית ואין לנו בעיות מיוחדות בנמלים

עוזי יצחקי:  זה מקבל גם ביטוי בסחורות של מדינת ישראל, בכניסת הסחורות

עוזי יצחקי:  לאור מצב החירום בכל יום בערב מתכנס פורום שיט חיוני והוא זה שמחליט מי נכנס ומה התור התפעולי

עוזי יצחקי:       כמו שאמרתי נמלי הים נמצאים בפעילות מלאה, הנתבים ושירותי הים מעניקים את השירותים בצורה הטובה ביותר

עוזי יצחקי:  אם נוצר פה רושם בישיבה הקודמת של הוועדה, צריך להבהיר שגם תחת מטר טילים, גם בתנאים מאוד קשים, בתנאים שהם לא שגרתיים ובתנאים שהם הרבה פעמים לקחת גם סיכונים בטיחותיים, הנתבים רבי החובל של הגוררות, הקושרים, התצפית, נותנים את השירותים בצד הטוב ביותר, וכמו שאמרתי נכון לעכשיו, אנחנו לא רואים בעיה

עוזי יצחקי:       אם כבר נגעתי בעניין של הנתבים, אנחנו כבר ביום הראשון של הלחימה, כדי להיערך לתרחישים נוספים, אחד התרחישים הוא גם חזיתות נוספות, לא נרחיב על זה פה, אבל אנחנו נערכים לתרחיש גם במרחב נמלי אחד

עוזי יצחקי:  פנינו לגמלאים טריים מקרב עובדי השירותים הימיים, חברות הבת של חברת נמלי ישראל, לחברת נמלי ישראל יש חברות בת שהן מפעילות את השירותים הימיים עבור כל הנמלים עצמם

עוזי יצחקי:  פנינו לגמלאים הטריים, יש לנו מאגר ועתודה של אנשים שכבר נרשמו, התנדבו

עוזי יצחקי:  אנחנו נעביר אותם הכשרות ובעת הצורך אנחנו נעסיק אותם

עוזי יצחקי:  הגענו לסיכום עם רשות החברות הממשלתיות על העסקת אותם גמלאים, וגם הגענו להבנות בימים האחרונים בימים האחרונים עם הממונה על השכר, על הסדרי הביטוח ואופן ההעסקה שלהם ותשלום השכר

עוזי יצחקי:       האתגרים שעומדים היום בפנינו, בפני נמלי הים, וזאת הנקודה החשובה ביותר שגם באה לידי ביטוי בדיון הקודם, זה לפנות את נמלי הים בצורה הטובה ביותר וכדי להותיר שטחים בתור הנמלים עצמם בקו המים, שיגיעו אוניות יצליחו לפרוק ויהיה לאן לפרוק

עוזי יצחקי:  בשבוע הראשון היו לנו אתגרים לא פשוטים, התייצבות מועטה מאוד של נהגי משאיות, צריך לבוא לזכור שהשוק, שוק ענף ההובלה במדינת ישראל, ברובו נשלט על ידי עובדים מהמגזר הלא יהודי

עוזי יצחקי:  בשבוע הראשון זה לא שלא נתנו להם והם לא רצו ולא יכלו, אלא פשוט היה פחד, ראינו את זה גם בהתייצבות של נהגי תחבורה ציבורית בשירותי התחבורה הציבורית

עוזי יצחקי:  אבל כבר בשבוע השני אנחנו רואים התייצבות של נהגים, של משאיות, יחד עם חמל התעסוקה של משרד הכלכלה וגורמים ממשלתיים נוספים פרסמנו גם קול קורא, יש לנו 1,300 נהגים שפנו למאגר

עוזי יצחקי:  אנחנו ביחד עם שירות התעסוקה ומועצת המובילים, מפנים

עוזי יצחקי:  יש לנו בסביבות - - -     

שלום דנינו: מה היה הקול הקורא הזה ל-1,300 שהגיבו?     

עוזי יצחקי: 1,300 הגיבו

עוזי יצחקי:  אנחנו ביקשנו אנשים שיש להם רישיונות נהיגה בדרגות שונות

עוזי יצחקי:  אם זה D אוטובוס, אם זה 1C עד 12 טון, אם זה C עד 15 טון, ואם זה E מעל 15 טון, גם לקחנו במאגר 1C שאלו המשאיות הקלות של החלוקה, ,שנכון לעכשיו אנחנו לא רואים בעיה במשק איתם

שלום דנינו: ואלו אנשים שלא עובדים היום בנהיגה?     

עוזי יצחקי: אז זהו, בוא, אלו אנשים, צריך לחלק את זה ולכן פילחנו באמת, לקח לנו כמה ימים לפלח את הנתונים

עוזי יצחקי:  יש גם הרבה מהם גם נהגי מוניות שעכשיו הם לא עובדים

עוזי יצחקי:  יש לו רישיון ל-E שזה מעל 15 טון, זה בסדר, הוא יכול לעשות עכשיו, אבל אנחנו רוצים לנצל את ההזדמנות ולקלוט עובדים קבועים לענף הזה

עוזי יצחקי:  ואנחנו שמים עכשיו באמת את הדגש, שאנחנו רואים את התקופה הזאת נמשכת לטווח הביניים וגם לטווח הארוך

שלום דנינו: כל ה-1,300 מתאימים? סליחה שאני שואל

עוזי יצחקי: לא כל ה-1,300 מתאימים, חלקם לא נהגו הרבה זמן, חלקם עם בעיות רפואיות כאלה ואחרות שלא נכנס לזה

עוזי יצחקי:  אבל טייבנו מתוכם את ה-600 שהם בעלי פוטנציאל

עוזי יצחקי:  יש 350 משרות פנויות בשירות התעסוקה לנהגים הללו, ואנחנו נותנים את המענה

עוזי יצחקי:  כדי לתת גם מענה ראשוני, משרד התחבורה בהוראת שעה, האריך את תקנה 168 מ-12 שעות נהיגה, ל-15 שעות נהיגה

עוזי יצחקי:  וזה גם נותן לנו מענה תחת ענייני הבטיחות שקציני הבטיחות חייבים לבוא ולפקח על העניין הזה

עוזי יצחקי:       אנחנו ביצענו גם דברים נוספים כדי לפנות, כבוד יושב ראש הוועדה, את הנמלים מהסחורות

עוזי יצחקי:  פנינו למשרדי החקלאות, המכס, והבריאות, הבדיקות שמבוצעות היום הן בדיקות רנדומליות, לא בדיקות של 100% וזה עוזר לנו לשחרר את הסחורות

עוזי יצחקי:       חברת נמלי ישראל העמידה לרשות הנמלים שטחים נוספים שברשותה ללא שום עלות, ללא שום תמורה, קיבלנו אישור משרי התחבורה והאוצר לעניין הזה, והשטחים שחלקם נמסרו בשבוע הראשון, חלקם נמסרו גם אתמול, מאפשרים להוציא ולשחרר סחורות

דוד ביטן: רגע מה?     

עוזי יצחקי: יבוא כלי רכב

עוזי יצחקי:  יש לנו, חשוב שכולם ידעו, בנמלי הים נכון להיום יש כ-75,000 כלי רכב שמיובאים והגיעו למדינת ישראל

עוזי יצחקי:  יש לנו גם עוד כמה אוניות שנמצאות בדרך

עוזי יצחקי:  אופן המשיכה של יבואני הרכב הוא בין 180 ל-250 כלי רכב ביום, וזה עדיין לא מספיק

עוזי יצחקי:  אתמול הגיעו לנו שתי אוניות

שלום דנינו: ביום לנמל, עוזי

עוזי יצחקי: לנמל, סליחה

עוזי יצחקי:  תודה על ההערה, לנמל

עוזי יצחקי:  ואם אנחנו מדברים על 45,000 כלי רכב בנמל אילת, עוד 16 אצל אלי באשדוד, ועוד 14,000 בחיפה, אלו מספרים מאוד גדולים ואנחנו בימים הקרובים נצטרך

דוד ביטן: נצטרך לפנות יותר מהר

עוזי יצחקי: נכון, נצטרך לפנות יותר מהר, אנחנו נפעל לאתר מקומות, כבר יש לנו מספר מקומות כולל אנחנו בוחנים את החנייה ארוכת הטווח בנתב"ג, כמו שנעשה בקורונה ועוד אפשרויות נוספות

שלום דנינו: למה לא היבואנים מוצאים את הפתרון?     

עוזי יצחקי: אנחנו מסייעים ליבואנים, כי כולם לקוחות שלנו

עוזי יצחקי:  זו שאלה טובה

עוזי יצחקי:  עוד מעט גם תשמעו, כולם לקוחות של נמלי הים ואנחנו מחויבים כמדינה לבוא לסייע, ולתת את כל השירות והעזרה לטובת המשק שימשיך לעבוד

עוזי יצחקי:  אנחנו פעלנו מול משרד הביטחון

דוד ביטן: אם יש עכשיו מפעל שרוצה לזרז את הכניסה, למי הוא פונה?     

עוזי יצחקי: לזרז את הכניסה של מה?     

דוד ביטן: של הסחורות באוניות

שלום דנינו: החיוניות

דוד ביטן: כן, יש לכם?     

עוזי יצחקי: כמו שאמרתי , יש את הפורום שיט חיוני של משרד הביטחון

דוד ביטן: והם נותנים?     

עוזי יצחקי: כן, יש את פורום שיט חיוני של משרד הביטחון שצדוק רדקר מנהל רשות הספנות והנמלים במשרד התחבורה שנמצא פה הוא חבר שם, וגם נציגים שלנו ממשרד התחבורה

עוזי יצחקי:  כל יום הם קובעים את מה להכניס לפי המצב במשק

דוד ביטן: זה מה שאני שואל

עוזי יצחקי: אם זה גרעינים, אם זה דלקים

דוד ביטן: הוא יודע למי לפנות?     

עוזי יצחקי: בהחלט

עוזי יצחקי:  ויש גם אותנו ואנחנו בעניין הזה

עוזי יצחקי:  אני גם נמצא בקשר רציף עם איגוד התעשיינים, עם איגוד לשכות המסחר

עוזי יצחקי:  אתמול גם הייתה לי שיחה עם מנקוביץ' מיבואני המזון, ואנחנו נמצאים כל הזמן על הדופק

עוזי יצחקי:  כתוצאה מלחץ שלנו נפתחו מעברים לאיו"ש

עוזי יצחקי:  יש לנו הרבה מאוד סחורה בנמלים שנמצאת באיו"ש

עוזי יצחקי:  פתחו את המעברים, ומה שאפשר להעביר כמובן בפיקוח של המנהל האזרחי, משרד הביטחון, אנחנו לא נכנסים לשיקולים כאלה ואחרים

עוזי יצחקי:       הרבה מאוד יבואנים שהמפעלים שלהם היו סגורים לדוגמה, נוימן ברזל, כהן ברזל, יהודה רשתות וכאלה, שמתבססים על כוח אדם פלסטיני והפלסטינים כמובן לא מגיעים, דאגנו דרך שירות התעסוקה ומשרד הכלכלה שגם הנציג שלהם נמצא פה, להעביר ולהעמיד לרשות אותם מפעלים ויבואנים, עובדים ישראלים ונפתחו

שלום דנינו: הצלחתם לשלוח להם עובדים?     

עוזי יצחקי: דרך שירות התעסוקה

עוזי יצחקי:  אם יהיה זמן אז גם יעבירו איך יעשו את זה

עוזי יצחקי:  וזה עזר לנו וסייע לנו לפנות ברזל ופלדה מתוך הנמלים אל תוך אתרי היבואנים

עוזי יצחקי:  גם העניין שאתרי העבודה ואתרי הבניה חלקם חזרו לעבוד, עוזר לנו כי גם הם מוציאים משם את הסחורות לטובת אותם מקומות

דוד ביטן: בישיבה הקודמת העלו את העניין של הרכבת

דוד ביטן:  אם ישתמשו ברכבת, נכון, העלות קצת יותר גבוהה, יצטרכו פחות משאיות

עוזי יצחקי: נכון

דוד ביטן: אתם מטפלים בסוגיה הזאת?     

עוזי יצחקי: אנחנו מטפלים

עוזי יצחקי:  הייתה לי שיחה היום בבוקר עם שיקו ז'אנה מנכ"ל רכבת ישראל הטרי החדש שנכנס אתמול לתפקידו ונאחל לו בהצלחה, אנחנו פועלים בעניין הזה יחד מול הנמלים עצמם ואנחנו נשלים ממש בימים הקרובים את עבודה המטה כדי לנסות להוציא כמה שיותר רכבות

עוזי יצחקי:  ננצל את העובדה שרכבת ישראל יש לה עכשיו גם זמן מסילה קצת יותר פנוי, ואנחנו נרצה גם לפנות את הכבישים ממשאיות, גם עניין של בטיחות, זיהום אוויר, תנועתית

דוד ביטן: ומה הסיכויים שזה ייפתר?     

עוזי יצחקי: יש פה עניין של סבסוד

עוזי יצחקי:  אני חזק בתוך העניין הזה

עוזי יצחקי:  הייתה לי גם היום שיחה בבוקר עם צביקה פה הוא נמצא, נמל המספנות שהם ממש חזק בתוך העניין הזה

עוזי יצחקי:  אנחנו נדווח לך בימים הקרובים את התוצאות

עוזי יצחקי:  יש פה עניין של סבסוד, אנחנו מקווים שנגיע להבנות בעניין הזה

שלום דנינו: עכשיו רק שנבין, מה הפוטנציאל של הרכבת לעשות? מאיפה לאיפה? ואיפה הם יפגשו משאית? כאילו, בסוף הם יפגשו משאית

עוזי יצחקי: שאלה מצוינת

עוזי יצחקי:  אם יושב הראש ירשה, אז ניתן פה לנמלים, הם מכירים את זה הכי טוב

צבי שכטרמן: בוקר טוב לכולם, צביקה שכטרמן מרכז נמל מספנות ישראל

צבי שכטרמן:  אני העליתי את זה בישיבה הקודמת ומאז הייתה גם פגישה עם הרכבת, גם עם חנ"י וגם עם משרד התחבורה

צבי שכטרמן:  יש אפשרות להוביל, לנו בתוך המספנה היום אין מסילת רכבת, ועדיין אנחנו מסוגלים להוביל רכבת כל יום, שכל רכבת זה מעל 30 משאיות שווה ערך

צבי שכטרמן:  אנחנו מוציאים את זה אצלנו לדפולוג במשאיות, אנחנו עושים את זה, מעבירים רכבת או לקריית גת, או לאשדוד, ומשם מפיצים את זה ללקוחות

צבי שכטרמן:       הרכבת נותנת לנו גם באפר

צבי שכטרמן:  אז אם עוזי ציין מקודם את הבעיה שיש לנו עומס של סחורה, בשביל לאפשר לנו המשך רצף תפעולי, הבאפר הזה נותן לנו גם אפשרות לדחוף החוצה

צבי שכטרמן:  מיום רביעי שהייתה פה את הישיבה גם הספקנו להיפגש גם עם הרכבת

דוד ביטן: מי הולך לממן את הסבסוד? האוצר?     

שלום דנינו: הרכבת רוצה

דוד ביטן: רגע

דוד ביטן:  האוצר?     

עוזי יצחקי: אנחנו נגיע להבנות, אני גם לא רוצה להתחייב אבל גם חברת נמלי ישראל חזק בתוך העניין הזה

עוזי יצחקי:  שוב, זה בטיפול

דוד ביטן: טוב

דוד ביטן:  מישהו מהח"כים רוצה להגיד משהו?     

בועז טופורובסקי: כן, אני רק רוצה בכלליות כי עוד מעט ידברו

בועז טופורובסקי:  המצב בשטח, לפחות ממה שאנחנו שומעים הוא קצת פחות מזהיר

בועז טופורובסקי:  זאת אומרת, הרכבות בכלל לא עובדות או עובדות פחות

דוד ביטן: הרכבות עוד לא, הוא אמר שזה בתוך כמה ימים

בועז טופורובסקי: אולי הם לא מסיעות אנשים, אנחנו בכל זאת ביום ה-24

אברי כהן: זה לא נכון, רכבות עובדות, עובדות גם בסופי שבוע

אברי כהן:  אני לא יודע מאיפה המידע הזה

אברי כהן:  שמי אברי אני ראש אגף הביטחון חירום והסייבר של משרד התחבורה

דוד ביטן: הן עובדות אבל צריכים יותר

אברי כהן: יש עליה מתמדת, הן עובדות לפי דרישה

אברי כהן:  כרגע הן מתקרבות כמעט ל-60-70 אחוז

אברי כהן:  אם ישחררו לנו מאבטחים וחלק מהעובדים אנחנו נוכל גם להגיע ל-90%

בועז טופורובסקי: ישחררו מהצבא?     

אברי כהן: מהצבא, נכון

בועז טופורובסקי: הבנתי

בועז טופורובסקי:  אז אנחנו שמים לב שיש רצון ויש כיוון לכיוון הורדת הבירוקרטיה וזה

בועז טופורובסקי:  אבל איכשהו יש הרגשה כאילו המערכת הבירוקרטית עדיין לא יצאה מההלם

דוד ביטן: לוקח זמן אבל אתה רואה שהדברים מטופלים

שלום דנינו: אבל כדאי בועז, שבאמת תדייק כאילו איפה אתה רואה את הבירוקרטיה בנושא של הדיון הזה?     

בועז טופורובסקי: אני אדייק, אני יכול לשלוח, יש לי מספר פניות ששלחתי למשרד' התחבורה, אני פשוט עוד לא קיבלתי שום תשובה

שלום דנינו: לא, אני אומר בנושא של הדיון עכשיו

בועז טופורובסקי: הנושא של הדיון הוא הנמלים

דוד ביטן: כן

בועז טופורובסקי: הנמלים, עוד פעם, זה גם קשור למכס ולנושאים

בועז טופורובסקי:  אנחנו כל הזמן מתעסקים גם בחמ"ל של חברי הכנסת, עם אנשים, עם תרומות, עם גופים, אפילו עם חברות שבונות דברים לצבא, שכל הזמן הן נתקעות בהגעה של הסחורות

בועז טופורובסקי:  עוד פעם, אני לא בא ואומר, אז הייתה לנו את השיחה על הנתבים, הבנתי שזה לקראת פתרון, אני לא שמעתי מאז שום דבר

דוד ביטן: גם הרכבת

שלום דנינו: מסתבר שלא הייתה בכלל בעיית נתבים, דיברנו גם עם אבי לוי פה, שלא הייתה

דוד ביטן: לא לא, הייתה בעיית נתבים

בועז טופורובסקי: הייתה

שלום דנינו: היא אמרה בסוף הדיון באה מלי אם אני לא טועה בשם שלה, היא אמרה סליחה בדקתי, אין בעיה

בועז טופורובסקי: אז בוא אני אסביר, נכון לעכשיו אין בעיה

דוד ביטן: היה צריך חיזוק לנתבים

בועז טופורובסקי: לא לא, שניה בוא אני אסביר

בועז טופורובסקי:  נכון לעכשיו מהיום הראשון, בוא נעשה סדר כבוד יושב ראש הוועדה

בועז טופורובסקי:  נכון לעכשיו מהיום הראשון ישנה כשירות מלאה של שתי חברות התעבורה הימית, גם בחיפה וגם באשדוד

בועז טופורובסקי:  בחיפה סביב השעון שני נתבים עובדים, באשדוד בין 08:00 ל-20:00 אחד, ומ-20:00 עד 08:00 שניים

בועז טופורובסקי:  נכון לעכשיו במצבת הנוכחית הזאת, ובמצב החירום הנוכחי, אין לנו צורך בסיוע

בועז טופורובסקי:  אנחנו נערכים לתרחיש נוסף

דוד ביטן: אבל הנמל בחיפה אמר שיש בעיה

עוזי יצחקי: אז אנחנו אומרים שאין בעיה

עוזי יצחקי:  נמצא פה רב חובל הנמל, שהוא הגורם המקצועי המוסמך ביותר

אבו סלאח יוסף: השם שלי אבו סלאח יוסף, אני קפטן במקצועי ורב חובל הנמל – נמל חיפה, וגם ממלא מקום מנכ"ל תעבורה ימית חיפה בשנה האחרונה

אבו סלאח יוסף:  אני לא יודע מאיפה צץ הרעיון הזה הקודם שיש חוסר בנתבים, שאנחנו לא מכניסים אוניות, להיפך, אני לא מכיר נמל אחד בעולם שיש לו תפוקה כמו נמל חיפה

אבו סלאח יוסף:  אנחנו מכניסים בין 30-35 אוניות פועלות ביום, שזה פחות פעולה וחצי בשעה

אבו סלאח יוסף:  שזה לא קיים בשום מקום בעולם

אבו סלאח יוסף:  אני לא יודע מאיפה זה

דוד ביטן: מהנמל עצמו, מה זה מאיפה? אני לא קמתי בבוקר ואמרתי יש בעיה

אבו סלאח יוסף: אז אני אומר לך יש ששה-שבעה תאגידים שם, רק נמל אחד שיש לו בעיה

דוד ביטן: אבל עובדה שהוא אמר עכשיו שהוא לוקח סיוע

עוזי יצחקי: לא, אני אומר זה לתרחיש חמור יותר מבחינת מצב החירום, אנחנו ערוכים

אבו סלאח יוסף: אם יהיה מצב חירום

אבו סלאח יוסף: אז אמרנו אנחנו ניקח עוד

אבו סלאח יוסף: לא שהבעיה נפתרה, לא הייתה בעיה

בועז טופורובסקי: האם יש פקק של אוניות בנמלים?     

אבו סלאח יוסף: לא

דוד ביטן: אם הנמל אומר שהייתה בעיה, אז יש בעיה

שלום דנינו: מי זה בנמל? אבל עוזי לא חשוב

שלום דנינו:  אני יודע שהם בדקו והתנצלו

שלום דנינו:  מה שאני מנסה להגיד

עוזי יצחקי: כן, הם תיקנו את עצמם

עוזי יצחקי:  דיבר איתי אודי שרון מנכ"ל חברת נמל חיפה

עוזי יצחקי:  אמר הייתה אי הבנה

שלום דנינו: מה שאני אומר שאם אנחנו באמת מעלים בעיות, הן צריכות להיות באמת מדויקות, מבוססות, ובלדבר בכללי אנחנו משחיתים פה את הזמן של כולם במקום לטפל בדברים אחרים

שלום דנינו:  אבל שאלה אחרת שרציתי לשאול זה מה הממוצע של ההמתנה של האוניות שממתינות? כמה ימים זה לוקח?     

עוזי יצחקי: בבקשה צדוק, אתה רוצה לתת כמה מילים? או שי יפתח סמנכ"ל תפעול חנ"י?     

שי בקאל: שי בקאל סמנכ"ל תפעול חברת נמלי ישראל

שי בקאל:  אין לי פה את הנתונים של ממוצע ההמתנה, אבל אני יכול להגיד שבתחילת המערכה, במפרץ חיפה שהוא זה שהיה לו את העומס כי אוניות סטו מאשדוד לחיפה, היינו מגיעים לימים של 35 אוניות במפרץ

שי בקאל:  היום אנחנו עומדים על ממוצע של 22 אוניות והמצב מתחיל להתאזן

שי בקאל:  זאת אומרת שזה נראה שמהבחינה הזאת התאגידים בחיפה מצליחים להתגבר על העומסים שלהם

שי בקאל:  באמצעות חלק מהדברים

דוד ביטן: ומה קורה עם תבואות? כל הדברים האלה?     

צדוק רדקר: ככה, זה בדיוק העניין כשמדברים על ממוצע

עוזי יצחקי: רק שם ותפקיד

צדוק רדקר: צדוק רדקר מנהל רשות הספנות והנמלים

דוד ביטן: זאת אומרת לא אוניות של - - - אלא כל הגרעינים, כל הדברים האלה

דוד ביטן:  מה קורה עם זה? על זה גם כן הייתה טענה

צדוק רדקר: אומרים הממוצע, אז הממוצע של כלל האוניות

צדוק רדקר:  אז יש אוניות שאין להן תור בכלל

צדוק רדקר:  למשל אוניות מכולה אין תור בכלל

דוד ביטן: אני יודע, הבנתי שמכולה זה בסדר

צדוק רדקר: ואוניות גרעינים מה ששאלת, אין תור בכלל

קריאה: באשדוד הרציף מחכה לאוניות גרעינים וצפויות עוד להגיע שתיים

עוזי יצחקי: יש להן כמה וכמה אלטרנטיבות, זאת אומרת אם יש לי כרגע אוניה שמחכה בתור בגלל שהיא בחרה ללכת נגיד לדגון, אבל הוא יכול אם הוא לא רוצה לחכות, הוא יכול ללכת לנמל אשדוד

שלום דנינו: אבל מה שדוד מבקש, גם אם הוא רוצה להגיע לאשדוד, תתנו לו שם עדיפות

קריאה: בדגון יש להם תור?     

אלי בר יוסף: יש עדיפות לאשדוד

דוד ביטן: אבל הבנתי מאנשים שבאשדוד נושא של גרעינים פחות עובד

אלי בר יוסף: לא, אין לי אוניות עכשיו, האוניות שהיו, העפנו אותן מהר מאוד וכרגע צפויות ארבע אוניות במהלך השבועיים הראשונים של נובמבר, הרציף פנוי

ששון גואטה: אני רוצה לשאול שאלה, שמע אנחנו פה בוועדה דנו בעבר בנושא של הקנסות שמשלמים לאוניות על זה שהן מחכות הרבה זמן בתור, כל הקטע של הגרעינים, אתם זוכרים שהייתה לנו פה ישיבה בנושא? עכשיו אתם אומרים שאין תור, אין תור בגלל שהתייעלנו? או אין תור בגלל שלא מביאים לנו סחורה לארץ? זה מה שמעניין אותי

שלום כהן: לא מביאים כרגע סחורות בגלל המצב

שלום דנינו: פחות סחורות

ששון גואטה: פחות סחורות, וזו השאלה הבאה

אלי בר יוסף: בראשון ארבע אוניות גרעינים צפויות, הן לא מייצגים את כל יבואני הגרעינים, לצערי הרב הם עושים פה פוליטיקה חלק מהאנשים פה ואני רוצה להסביר את זה בצורה מאוד ברורה

אלי בר יוסף:  יש לנו כרגע ארבע אוניות גרעינים שצפויות, פינינו שלוש אוניות מאוד מהר, בפריקה מאוד יעילה

אלי בר יוסף:  מי שרוצה לבוא ברוך הבא ואת הפוליטיקה תשאירו לאחרי המלחמה בבקשה רועי

שלום כהן: מי שעושה פוליטיקה זה אתה, אף אחד לא עושה פה פוליטיקה

אלי בר יוסף: איך פוליטיקה? הנמל פנוי, תבוא

שלום כהן: אז איפה הפוליטיקה? שכרגע לא רוצים לבוא אוניות זה פוליטיקה?     

אלי בר יוסף: הם עושים את זה על השמונה ימים אתה מבין? זה המשחק שלהם עכשיו

ששון גואטה: בוא רגע נעצור פוליטיקות חבר'ה, אנחנו במלחמה

ששון גואטה:  השאלה הבאה

דוד ביטן: זו מלחמה

שלום דנינו: אבל סליחה, יש למישהו פה נתון כמה הגיעו לפני המלחמה ובאמת עכשיו מגיעים פחות? יש מספרים?     

דוד ביטן: אבל שלום זה פחות חשוב כרגע

שלום דנינו: למה?     

דוד ביטן: כי מה שמעניין אותי כרגע זה בעיות שקשורות למלחמה

אלי בר יוסף: ויש רציפות, הכל תקין

עוזי יצחקי: אין בעיה של מאגרים

דוד ביטן: זה לא פותר לי את הבעיה, אני מה שמדאיג אותי זה אם יש בעיה בנמלים, בפריקות, במוצרים חשובים, כמה זה? איך אתה משנע מהר? אז הרכבת פותרת חלק מהבעיה

דוד ביטן:  אני לא רוצה להיכנס לדברים, בעיות שהיו לפני המלחמה

שלום דנינו: אבל סליחה, הדברים האלה שיוצאים פה מוועדת הכלכלה לציבור, והכל פה מוקלט ומשודר, יכול לעלות החשש או האווירה שלא מגיעים לארץ אוניות

אלי בר יוסף: מגיעים, מגיעים, אנחנו פורקים בין 12-15 אוניות ביממה

אברי כהן: רבותיי סליחה, אם יורשה לי

אברי כהן:  אחד התפקידים שלי זה כל נושא החירום במשרד התחבורה

אברי כהן:  אנחנו מנהלים הערכות מצב עם כל משרדי הממשלה, כל יום ולפעמים גם פעמיים ביום

אברי כהן:  אין חוסר לשום דבר כרגע במדינת ישראל

אברי כהן:  נקודה

אברי כהן:  אם היה חוסר כל אחד היה יודע את זה

שלום דנינו: יופי

דוד ביטן: במוצרים?     

אברי כהן: בשום דבר אין חוסר

אברי כהן:  בעיקר במוצרים שהמדינה צריכה לצורף רציפות התפקוד

אברי כהן:  כגון גרעינים, דלק ודברים כאלה

רועי ברקוביץ: רועי ברקוביץ, מנכל ADM ישראל, אנחנו אחד היבואנים הגדולים בארץ של גרעינים ותבואות

רועי ברקוביץ:  אנחנו מבלבלים פה הרבה מאוד נושאים ויש פה חירומים ויש הרבה נושאים

דוד ביטן: לא אני לא רוצה להתחיל, אל תחזור על מה שהיה בישיבה הקודמת, עזוב אותי מזה

דוד ביטן:  לא רוצה לשמוע

שלום דנינו: אתה אמרת את זה בדיון הקודם

דוד ביטן: לא רוצה לשמוע, לא פותח דיון, דיברת על זה בפעם שעברה, מספיק

רועי ברקוביץ: יש נושאים חדשים שצריך לעלות אותם, ומה שאנשים אומרים פה לא נכונים

רועי ברקוביץ:  מה שאנשים אומרים פה לא נכונים

דוד ביטן: אמרתי לך לא,, לא רוצה לשמוע

דוד ביטן:  אני רוצה לדעת, יש עוד מישהו שרוצה להגיד משהו שקשור לנמלים? לבעיות שהעלנו בישיבה הקודמת?     

אלי בר יוסף: אני רוצה רק להוסיף דבר אחד

אלי בר יוסף:  מאז השבוע הראשון, נמל אשדוד כל הזמן עולה בפעילות

אלי בר יוסף:  בשבוע הראשון היה יותר קשה, ירדנו ב-50% בפעילות בגלל הרבה הסתה של אוניות לצפון

אלי בר יוסף:  אני מבקש ככה, תראו, בשבוע השני ירדנו מ-50% ל-30%, היום אנחנו כבר נמצאים במלוא הפעילות במכולות, במלוא הפעילות במטען כללי

אלי בר יוסף:  לגבי גרעינים הודיעו לי ארבעה יבואנים שהם לא פה, לא הפרובוקטורים, אלא אלה שהם באמת רוצים לעבוד, שהם מביאים ארבע אוניות לנמל אשדוד, הראשון ב-1 בנובמבר, ב-6 בנובמבר, ומי שרוצה לבוא ברוך הבא, לא לבלבל את המוח

ששון גואטה: דוד, שאלה אחת שעלתה פה בישיבה הקודמת, היה לנו פעם שעברה בעיה שחברות ספנות לא רצו להגיע לארץ?     

דוד ביטן: נכון, כן

ששון גואטה: ואז אמרת להם לבדוק מה קורה אם אפשר לטפל בזה

ששון גואטה:  טיפלו בזה? יש תשובות?     

אלי בר יוסף: זה מסתדר אצל כולם, מבחינתי ב-90% זה מסתדר

אלי בר יוסף:  נשארו אוניות בודדות שבעלי האוניות עושים קצת קשיים, גם את זה אנחנו מתגברים, והנושא הזה למעשה נסגר ב-90%

רועי ברקוביץ: זה פשוט שקר

רועי ברקוביץ:  זה פשוט שקר

אלי בר יוסף: רק תזכור שאני מדבר על כלל המטענים ולא על ה-3%-4% שלכם, אז תירגעו קצת 

רועי ברקוביץ: הבנתי

דוד ביטן: כן, רצית לומר משהו עוזי?     

עוזי יצחקי: לא

רועי ברקוביץ: סליחה, מר בר יוסף חוזר ומשקר על הנושאים

דוד ביטן: לא אמרתי לא

רועי ברקוביץ: אבל הנושאים לא נכונים, העובדות לא נכונות

דוד ביטן: זה פחות מעניין אותי, בסדר? עזוב

דוד ביטן:  מישהו מאנשי המקצוע רוצה להוסיף משהו?     

שלום כהן: אני רוצה להעלות כאן בעיה

דוד ביטן: שלא עלתה בישיבה הקודמת?      

שלום כהן: לא הייתה בישיבה הקודמת

דוד ביטן: לא בעיות שעלו לפני המלחמה

דוד ביטן:  אני מדבר רק על מה שקורה עכשיו

דוד ביטן:  רבותיי, אני לא מתחיל דיון על דברים אחרים

שלום כהן: מה שקורה עכשיו אני כבר מנסה למעלה משבועיים להחכיר אונייה, ואף בעל אוניה לא נותן לי תשובה מוחלטת כמה הוא רוצה תוספת על הביטוח לצורך הגעה לישראל

שלום כהן:  זה יכול להתבטא במספרים מאוד גדולים, אחד אומר דולר לטון, אחד אומר 20 דולר לטון, לפי שבוע, לפי יום, כל אחד נותן מחירים

שלום כהן:       אין לנו פה גיבוי מטעם הממשלה שיבואו ויגידו יש לכם ביטוח תביאו אות האונייה

שלום כהן:  כי אנחנו לא מצליחים להביא אוניות על אף כל הנאמר

שלום כהן:  לא מצליחים להביא אוניות

שלום כהן:  אנחנו למעלה משבועיים מנסה לסגור עסקה ולא מצליח להביא אוניה בגלל המצב

שלום דנינו: משרד התחבורה, אתם עשיתם את זה לגבי מטוסים שהתחייבתם שם על האקסטרה ביטוח לחברות שמגיעות

שלום כהן: צדוק, בוא תגיד, גם לאוניות הוסדר ביטוח

שלום כהן:  חברת ענבל, צדוק בבקשה תסביר

צדוק רדקר: משרד האוצר דרך מס רכוש מבטחים את כל האוניות שמגיעות לארץ, כל האוניות לא רק שמגיעות לארץ, שמגיעים במים הכלכליים של ישראל

צדוק רדקר:  בנוסף לזה אוניות בדגל ישראלי מבוטחות בכל מקום אחר בעולם גם, ובלי לשלם אפילו שקל אחד פרמיה

דוד ביטן: עכשיו אני רוצה להבין, זה פותר לך את הבעיה?     

שלום כהן: איך זה פותר? זה לא יכול לפתור את הבעיה, כי אני צריך קודם כל לשלם ואחר כך לחפש את מס רכוש שישלם לי

שלום כהן:  ברגע שאם חס וחלילה קורה נזק ואני שילמתי מטען 20 מיליון דולר והאונייה נפגעת, אני צריך להוכיח נזק ולפנות למס רכוש

שלום כהן:  כאשר אם אני מבוטח בחברת ביטוח זה לא מענייני, חברות הביטוח מתנהלות בינם לבין עצמם

שלום כהן:  ה-I&P ואתה לא נכנס כאן בקטע שאתה כיבואן צריך לשאת בזה

שלום כהן:  לפי ההיצע של מה שמציעה לשכת הספנות חברת ענבל תשפה אותנו אחרי ששילמנו

דוד ביטן: אבל תמיד חברת ביטוח משפה, היא לא פותרת את הבעיה לבד

דוד ביטן:  לא הבנתי את זה

דוד ביטן:  כל חברת ביטוח משפה אחרי הנזק, היא לא עושה את זה מראש

שלום כהן: כן אבל אני צריך לנהל את כל

דוד ביטן: אבל זה בכל דבר

דוד ביטן:  עכשיו האוטו שלך נפגע

שלום כהן: לא, חברת הביטוח מתנהלת מול הפוגע

דוד ביטן: יש פתרון למה שהוא אומר? לא נראה לי

אלי בר יוסף: הפתרון שהוא רוצה שהמדינה תחכור בשבילו אוניות, זה מה שהוא רוצה

דוד ביטן: לא לא לא

שלום דנינו: לא, זה לא מה שהוא אומר

אלי בר יוסף: בשביל זה הוא מעלה את זה

רועי ברקוביץ: יש שיפוי ויש ביטוח, כרגע, מה שמדינת ישראל מציעה זה שיפוי ולא ביטוח

רועי ברקוביץ:  ביטוח זה אומר שהביטוח מטפל בהכל

רועי ברקוביץ:  בשיפוי אנחנו צריכים להוציא 100 מיליון דולר ל האוניות והנפט שנשפך למפרץ, ואז לרדוף אחרי מדינת ישראל שיחזירו לנו את ה-100 מיליון דולר, כי אנחנו קודם כל צריכים לשלם את זה

דוד ביטן: הבנתי

דוד ביטן:  מה התשובה שלך על זה?     

שלום דנינו: צדוק, יש דרך שהמדינה מקדימה בביטוח? אומרת תצטרפו לפוליסה כזאת או אחרת ואתם תגבו את דמי הביטוח?     

צדוק רדקר: הטיפול הראשון הוא דרך מס רכוש ולא ענבל, זה ממש דרך המדינה, היא ערבה לכל הסכומים של העלויות האלה ואתה צודק שזה פחות נוח מביטוח רגיל

צדוק רדקר:  אבל התהליך לא הרבה שונה

צדוק רדקר:  במקביל גם המדינה נערכת לשלב הבא, שלב שיהיה כשל שוק שלא קיים היום, ויתנו פתרון קצת יותר קרוב למה שקיים בשוק החופשי

דוד ביטן: טוב זה מה שאפשר לעשות כנראה

דוד ביטן:  יש דברים שאי אפשר לפתור אותם ב-100 האחוזים

דוד ביטן:  אוקיי, עוד משהו?     

אבי לוי: כן אני אשמח

דוד ביטן: כן אבי?     

אבי לוי: אני רוצה להתייחס לזמינות של נתב ולהעמיד קצת דברים על דיוקם

אבי לוי:  אין היום תקן במצב חירום, התקן של הנתבים הוא פחות מהתקן הרגיל והוא נקבע לפני 25 שנה

אבי לוי:  אז זה התקן

אבי לוי:  כל נמל היום מופעל מתחת לתקן

אבי לוי:       מה שאני חושב שצריך לעשות, אני מקבל בברכה את הפניה שלך לפנסיונרים וגמלאים, אבל צריך לסגור את זה איתם עכשיו

אבי לוי:  כי אם יהיה אירוע, הוא יגיע לך אדוני אתה תוציא - - - למה שאני אוציא? וזו בדיוק המחויבות שלך, כי בהחלט יכול להיות תרחיש שבזמן ירי או מתקפה, ייקחו שלושה נתבים, יגידו תוציאו את כל האוניות, הם יוציאו את האוניות ולא יוכלו לחזור לנמל, כי האונייה הופכת להיות מטרה, רב החובל יכול להגיד להם אני נוסע לנמל הבא

אבי לוי:  כל בעל מקצוע יגיד לך שזה התרחיש, ולכן אתה כבר צריך לקלוט את הנתבים

אבי לוי:       מעבר לזה, נתב שאתם אמרתם שאתם מדברים איתו, ביום רביעי הוא אומר לי אבי אני רוצה שתסדר לי הפלגה, אני אומר לו מה קרה לך? אולי ירצו אותך? הוא אומר מה אתה מדבר? אני רוצה להפליג

אבי לוי:  ולכן צריך לצאת מפה, לדעתי, שאתה תדווח שיש שני נתבים וסגרת איתם מה שאתה רוצה

אבי לוי:  לא הסכם קיבוצי, מה שאתה רוצה

דוד ביטן: מה, סגירה של כוננות כזאת?     

אבי לוי: כן כוננות

אבי לוי:  ולא לחפש אותם באירוע

אבי לוי:  הוא לא יבוא לך

שלום דנינו: עוזי זה לא סגור כאילו? מה שהצגת קודם?     

עוזי יצחקי: מה שאנחנו

אבי לוי: זה דיבורים

עוזי יצחקי: לא זה לא דיבורים

אבי לוי: לא אמר לי נתב שאתה קשרת איתו

שלום דנינו: אבי אפשר קצת כבוד, אפשר לשאול את השאלות

עוזי יצחקי: זה בסדר, יוסף אתה רוצה להוסיף משהו?     

אבו סלאח יוסף: לא, אני חושב שהבהרתי את עצמי נכון

אבו סלאח יוסף:  לגבי הנתבים, מה שאבי מדבר, אם אתם תמצאו איזו סיבה או דרך לשלם להם מה שנקרא stand by

דוד ביטן: יש לו מספיק כסף לעוזי, עם כל הכבוד

שלום דנינו: עוזי, זו הערה במקום

עוזי יצחקי: אני מוכן לתת להם את המשכורת שלי, אז אין בעיה

שלום דנינו: מדינת ישאל תסתדר

שלום דנינו:  עוזי, תסגור את זה

דוד ביטן: עוזי בגדול יהיה לך צוות כוננות, אז עולה פחות כסף כמובן שאם אתה קורא לו

דוד ביטן:  זה משהו שאתה צריך לפתור

שלום דנינו: ברור גם כל הכבאים מחכים רק לשריפה

דוד ביטן: אני חושב שאתה צודק כי אם המלחמה תתפתח אתה לא יכול לדעת מה יהיה

שלום דנינו: אבי זה נכון

עוזי יצחקי: מקבל

דוד ביטן: טוב, זהו? סיימנו? מתי הנושא של הביטוח או לא משנה, השיפוי הזה הולך להיסגר?     

קריאה: זה כבר נסגר ופורסם, אני אעביר לכם את ההודעה המפורטת של משרד האוצר

קריאה:  זה גם פורסם באתר שלהם וכולם שמעו על זה

דוד ביטן: כן?     

שלום כהן: אני אומר שצריך יותר להיערך בנמל אשדוד שהוא כרגע פועל יפה כמו שאנחנו שמענו

שלום כהן:  אבל אם חס וחלילה תיפתח הצרה מהצפון ייווצר מצב שרוב האוניות יצטרכו לפרוק בנמל אשדוד

שלום כהן:  שאלה, אם נמל אשדוד נערך לכך? עם עובדים, עם צוותים לתת שש ידיים לכל אונייה ביום? לזרז את הכל? כי האוניות יצטרכו כולן לפרק

דוד ביטן: כן, המנכ"ל?     

עוזי יצחקי: לא, צדוק ואז ישלים

דוד ביטן: אוקיי, צדוק

צדוק רדקר: יש תוכנית להעברה של עובדים

קריאה: מנמל לנמל

צדוק רדקר: אם יש זירה צפונית ולא צריך את העובדים בצפון אז הם יוכלו להיקלט ולעבוד בנמל הדרום

צדוק רדקר:  יש גם חוק שהוא מופעל אחרי החלטת ממשלה, של העברת ציוד, צריך להעביר מלגזות מנופים או דברים כאלה במקבילים, גם זה מוכן

דוד ביטן: וזה פותר את הבעיה במקרה כזה?     

שלום דנינו: מה שאפשר

בועז טופורובסקי: אבל כולם מכירים את זה? כי אנחנו יודעים שיש תוכניות שפתאום עכשיו יוצאות לא ישימות כמו לשים את כל ה-120,000 - - -     

שלום דנינו: ואפשר לשאול בעקבות בועז אם זה מתורגל? אני מוסיף שאלה על מה שבועז שואל

בועז טופורובסקי: בדיוק, מתורגל, מוכנים, כולם מוכנים? או כשיהיה מצב, יגידו הייתה תוכנית אבל הסיטואציה לא מאפשרת?     

שלום דנינו: יש הסכמה של ועדי עובדים אם זה לא צווי ריתוק?     

צדוק רדקר: לפני שבועיים ממש בשבוע הראשון של המלחה, הנמלים חיפה ואשדוד ישבו ביחד כדי לרענן את הנהלים, דיברו גם עם ההסתדרות, אני יודע שדיברו עם ארנון בר דוד

עוזי יצחקי: כן ואייל ידין

צדוק רדקר: וקיבלו גם את ההסכמות

נתנאל היימן: נתנאל היימן מהתאחדות התעשיינים

נתנאל היימן:  שלוש נקודות

נתנאל היימן:  אחד, קודם כל להגיד תודה אלי לעובדים של נמל אשדוד, לנמל אשדוד, יש לנו הרבה חילוקי דעות לאורך השנים

נתנאל היימן:  אני חושב שאתה בדרכך לעובדים בזמן אמת התגליתם עם כל היכולות שלכם, ותודה על זה

נתנאל היימן:  ועוד לפני זה, אני חייב להגיד גם למשרד התחבורה, עוזי, וצדוק ועופר וכולם, הנושא מנוהל

נתנאל היימן:  זה חשוב גם להגיד את זה

נתנאל היימן:  הנושא מנוהל, השרשרת הלוגיסטית עובדת, אנחנו מדברים אחת ליום אם זה עם משרד התחבורה ואם זה עם רשות הספנות והם פותרים לנו את הבעיות אונליין

נתנאל היימן:       אני כן רוצה לחזור לנושא של הביטוח, שמה שקורה שאחת הנגזרות של זה, שיש חברות שניצלו את זה בעצם בשביל להטיל היטלים על היבואנים ועל היצואנים

נתנאל היימן:  עכשיו, יש חברות, דווקא חברות זרות שלא הטילו את ההיטלים האלה

נתנאל היימן:  דווקא יש חברה ישראלית שהחליטה לשים - - -     

דוד ביטן: צים

שלום דנינו: הם הראשונים

נתנאל היימן: מכולה, תלוי איזה גודל של מכולה

דוד ביטן: איזה היטלים אני לא מבין?     

שלום דנינו: תיקח חשבונית ואתה תראה שם בערך 100 היטלים, ואם הוסיפו עוד אחד שתיים זה על הדרך

שלום דנינו:  אם זה צפיפות, היטל זה, היטל טיפול, זה מדהים

נתנאל היימן: החדש זה היטל מלחמה     

דוד ביטן: מי? החברות מטילות את זה?     

קריאה: כן, חברות הספנות

דוד ביטן: זה לא קשור לנמלים?     

שלום דנינו: לא, לא, זה רק מייקר ליבואן

דוד ביטן: בסדר, מה אנחנו יכולים לעשות אני לא מבין?     

שלום דנינו: בסדר, אבל כשזה צים

דוד ביטן: מה אתה דורש מאיתנו? אני לא מבין

נתנאל היימן: הוא אומר שצים, חברה ישראלית עם מניית זהב - - -     

אלי בר יוסף: מצד שני צים תרמה עכשיו 20 ומשהו מיליון שקלים למפונים, ולבתי חולים, אז צריך לקחת בחשבון שזו כלכלה של מלחמה, וכל אחד מתמודד עם זה בדרכו

קריאה: כן, אבל כמה ההיטל שהיא לוקחת? אם היא מקבלת מההיטל מיליארד שקלים - - -     

שלום דנינו: לא, זה לא מגיע למספרים כאלה

אלי בר יוסף: פעילות צים בישראל זה רק 4% רק שתבין מבחינת הפעילות שלה בעולם

דוד ביטן: מה שאתה אומר שרק צים?     

נתנאל היימן: החברה המשמעותית היחידה שהטילה את ההיטל, זאת צים

דוד ביטן: מה העלויות של ההיטל הזה?     

נתנאל היימן: אמרתי, זה בערך 100 דולר למכולה, ובמכפלות של כמה עשרות אלפי מכולות

שלום דנינו: זה הרבה

שלום דנינו:  100 דולר למכולה דוד, זה יוקר מחייה, על אותן מכילות שמגיעות דרך צים

שלום דנינו:  להבין את המשמעות

בועז טופורובסקי: זה כמו שכל חברות התעופה יורידו מחיר ואל-על תעלה את המחירים דווקא עכשיו במלחמה

בועז טופורובסקי:  זה לא הגיוני

שלום דנינו: קודם כל היא עשתה את זה ומשרד התחבורה עצר את זה

אלי בר יוסף: אל-על העלתה, אבל קחו בחשבון שהתעריפים שהיו בתקופת הקורונה לעומת התעריפים היום של הובלה ימית, נחתכו בצורה כל כך משמעותית שזה בטל בשישים

שלום דנינו: עדיין אין הצדקה לדבר הזה

דוד ביטן: משרד התחבורה? מי אחראי על זה? מי יכול לטפל בדבר הזה?     

קריאה: כוחות השוק

דוד ביטן: זהו? רק כוות השוק?     

צדוק רדקר: חברת MSC שהיא החברה הגדולה ביותר בעניין מכולות בארץ החליטה לספוג את היטל המלחמה, מיד אחרי זה גם חברות ספנות אחרות ספגו את זה

בועז טופורובסקי: זה מהלך שיווקי בעצם

צדוק רדקר: אני מניח שכולם בסופו של דבר יצטרכו לספוג את זה אין ברירה

צדוק רדקר:  זה שוק סופר תחרותי

בועז טופורובסקי: כן אבל יש למדינה אינטרס

שלום דנינו: אני לא יודע איך הגעת למסקנה שזה סופר תחרותי

שלום דנינו:  ממה שאני אומר המחירים שם זהים אחד לשני כמו קרטל בנושא של מכולות

שלום דנינו:  אני לא יודע איפה אתה רואה את התחרות, אבל זה באמת קשור ברשות התחרות

דוד ביטן: טוב, הבנתי, הבנתי

דוד ביטן:  רגע, זה פחות נושא שאני רוצה לטפל בו כרגע

דוד ביטן:  אני מציע שמשרד התחבורה יעשה מאמץ לפתור את הבעיה הזאת, אבל זה פחות חשוב לי כרגע אני אומר את האמת

שלום דנינו: אבל דוד, אם אנחנו מטפלים במחירים בסופר וזה, ואנחנו בודקים שהמחירים לא עולים, אז זה גורם עקיף שגורם למחירים לעלות

שלום דנינו:  ותמיד אפשר להגיד מה זה 100 דולר, זה זניח, 50 דולר וככה מצטברת יוקר המחיה

דוד ביטן: רבותי אני לא מתכוון לטפל כרגע בנושא של המחירים

דוד ביטן:  לא מתכוון

דוד ביטן:  עכשיו אנחנו במלחמה נטפל בבעיות שעולות מהמלחמה, יש זמן לכל דבר

דוד ביטן:  עכשיו לגבי העניין הזה, אם משרד התחבורה יכול לטפל בזה או לדבר עם צים ולראות אם אפשר לטפל בזה, אני מבקש שתעשו את זה

דוד ביטן:  אם אפשר גם תודיעו לנו מה נעשה בעניין הזה, בסדר?     

שלום דנינו: ואם תוכלו לצרף לפניה שלכם בקשה

דוד ביטן: תכלס אני לא חושב שזה התפקיד שלי כרגע להתעסק בנושא הזה, אני אומר את האמת

שלום דנינו: אבל בהחלט אפשר להגיד להם שהעניין הזה עלה בוועדת הכלכלה של הכנסת, והייתה גם פניה מטעם ועדת הכנסת, ועדת הכלכלה, שתשקלו שוב להוריד את ההיטל הזה

דוד ביטן: טוב

דוד ביטן:  דברו איתם, אני חושב שאפשר ללחוץ אום אבל אני אומר לך את האמת, כרגע זה לא הנושא הכי חשוב

שלום דנינו: כן, אני מבין

דוד ביטן: אני מבין שרוב הבעיות נפתרו, אני מציע שתמשיכו לטפל בבעיות שעולות באופן שוטף, אני לא רואה מקום לקיים עוד ישיבה בעניין הזה

דוד ביטן:  תודה רבה

אלי כהן: אני יכול להעלות כמה נושאים שקשורים לדיווח הזה? אני אלי כהן המנכ"ל של פתחון לב, אנחנו מפעילים עכשיו חמ"ל מאוד גדול בעקבות המלחמה

אלי כהן:  אני רוצה, עוזי, חלילה לא להתנגח עם שום דבר שאמרת, פשוט להעלות את המצב בשטח בהתאם למה שדיברת

אלי כהן:  דיברת על חמ"ל תעסוקה עם 1,300 נהגים אני מחפש עשרה נהגים כבר שבועיים

אלי כהן:  דיברתי גם עם החמ"ל

עוזי יצחקי: אז תדבר איתי אחרי זה, בסדר? מיד אחרי הישיבה תדבר איתי

אלי כהן: דיברת על זה שמשחררים במכס סחורה ביתר קלות שמגיעה כתרומות, ובשלב שאנחנו נמצאים, כל משחת שיניים שמגיעה מארצות הברית חשובה למאמץ המלחמתי, יש לי עכשיו 250 משטחים שנמצאים בשדה התעופה שאספו יהודים טובים בארצות הברית ושלחו, שלא מכניסים אותם, כי את משחת השיניים של קולגייט שקנו בוולמארט אני לא יודע להביא מפרט טכני של הדבר, אז זה לא נכנס וזה גם לא קורה

אלי כהן:  דיברנו וגם שלחנו

אלי כהן:       דיברתם בפגישה הקודמת על המחירים ומשרד הכלכלה שאין עליית מחירים, אני רוצה לדווח את עליית המחירים שאנחנו חווים, מאז המלחמה אנחנו רוכשים בכל יום 5 טון של אורז, עליית מחירים, שעועית יבשה עלתה ב-74%, עדשים ב-67%, אורז ב-42%, בורגול ב-28%, ואם תרצה יושב הראש, אני אשמיע לך הודעה מהספקים, ובגלל שהם אוהבים אותנו ואנחנו פתחון לב, הם התקשרו אלינו אתמול בלילה להגיד תזמינו מהר כי מחר תהיה עליה של 8% נוספים

אלי כהן:  אז התוכניות האלה שיושבות כאן הן נשמעות נהדר, אני אומר לך בשטח

דוד ביטן: מה שאתה אומר זה לא קשור לנמלים

אלי כהן: זה לא קשור לנמלים אני יודע, זה קשור - - -      

בועז טופורובסקי: אבל ביטן זה כל העניין, הוא מדבר איתי כל הזמן

דוד ביטן: אני יודע

בועז טופורובסקי: אבל אי אפשר להגיד, כל הזמן אומרים להם זה לא זה זה זה

בועז טופורובסקי:  זה בדיוק הפער

אלי כהן: בפגישה הקודמת אנחנו הגענו - - -     

דוד ביטן: תקשיב שניה, אתה מסכים איתי שהנמלים לא יכולים לפתור את הבעיה של המחיר כרגע של האורז

דוד ביטן:  כן אפשר לפתור את הבעיה של הבדיקות שהולכים לעשות משרד הבריאות וכל מיני

דוד ביטן:  את זה אפשר לתקן

בועז טופורובסקי: הוא בא לאן לוועדת הכלכלה לא בשביל שיגידו לו זה לא הדיון

דוד ביטן: לא, עם כל הכבוד בועז

בועז טופורובסקי: הרי אם נקפיא עכשיו שלושה חודשים עשרה דיונים, אז איך נעזור לו?     

דוד ביטן: לא אתה טועה

דוד ביטן: לא נכון אז אתה רוצה מה? שעכשיו אני אטפל בכל הבעיות האלה?     

בועז טופורובסקי: לא, אבל זו שאלה

דוד ביטן: לא, ברור שלא, זה לא קשור לנושא שלנו

אלי כהן: דוד אבל שיבואו משרד הכלכלה - - - העלו מחירים

דוד ביטן: סליחה רגע, מה זה קשור אבל אליהם לא הבנתי? אז בוא נעלה את כל הבעיות של המדינה ונדון בזה

בועז טופורובסקי: למה? הוא מדבר על ועדת הכלכלה

בועז טופורובסקי:  עדיפות בנמלים לחומרי גלם ולסחורה לתעשיות חיוניות ולתעשיית המזון, הוא בא ואומר אין בעיות יכלו להיות אבל מועלים המחירים

דוד ביטן: לא הוא מדבר על המחיר

דוד ביטן:  המחיר לא קשור לנושא הישיבה

דוד ביטן:  יש גבול לכל דבר בוא, אנחנו לא באנו עכשיו לעשות דיונים כלליים

בועז טופורובסקי: אז מה אנחנו אומרים לו?     

דוד ביטן: עכשיו לגבי מה שהוא אומר, נכון, זה עלה בוועדת הכלכלה, בא משרד הכלכלה עשה בדיקה, יש איזשהו מחירון והוא טוען טענות אחרות

דוד ביטן:  הנושא הזה כבר, כתב לי אתמול, הנושא הזה ייבדק על ידינו, וזה לא קשור לנושא הדיון

אלי כהן: יושב הראש, אני יכול להביא חשבוניות רכישה מאיזה יום שתבחרו

דוד ביטן: אתה בסדר אבל מה זה קשור כרגע לנושא של הנמלים? לא הבנתי

שלום דנינו: קודם כל אני אשמח אם תעביר

בועז טופורובסקי: כן אבל ביטן, אני מבין שזה לא הנושא בסדר

בועז טופורובסקי:  אני מנסה שניה לעזור לבן אדם כי פשוט הוא משגע אותי בטלפון כי אנחנו מכירים

שלום דנינו: אתה מבין שלא מפריע לבועז המחיר? הוא רק רוצה שהוא לא ישגע אותו

בועז טופורובסקי: לא, אני רוצה שתבינו, לא יכול להיות שכל פעם זה מישהו אחר

בועז טופורובסקי:  זה לא אני זה המכס, זה לא אני זה משרד הבריאות, זה לא אני זה משרד התקשורת

בועז טופורובסקי:  הנה היה לנו משהו עם רכיבים קשורים חשובים לצבא, לא קשור אליו

בועז טופורובסקי:  בגלל שזה היה משהו שקשור למשרד התקשורת אז כולם הפנו למשרד התקשורת

בועז טופורובסקי:  עבר משרד התקשורת אמרו לא רגע במכס יש נציג צבא דברו איתו

בועז טופורובסקי:  אי אפשר

בועז טופורובסקי:  עכשיו הם עמותה שבמקור מחלקת מזון, עכשיו עוזרת בכל מה שמבקשים

דוד ביטן: בסדר גמור

בועז טופורובסקי: היא כל הזמן טובעת בבירוקרטיה

שלום דנינו: בועז, אבל דווקא הדוגמה הזאת שהוא נותן על ה-250 משטחים, שאחרי זה ניקח פרטים ונפתור את זה, של משחת שיניים קולגייט, זה לא שאחד אומר תלך להוא וההוא להוא

שלום דנינו:  הוא היה צריך להביא, עם ה-packing list, עם תעודת המקור

אלי כהן: הבאתי

שלום דנינו: אני מבין, אבל הוא בדיוק בפרוצדורה של משרד הבריאות שצריך לאשר לו, זה הכל

בועז טופורובסקי: זה משרד הבריאות, זה משרד הכלכלה

שלום דנינו: זה לא שמישהו שולח לשני

אלי כהן: לא, שלום אני אענה לכם, לא

אלי כהן:  משרד הברירות שולח אותי למכס, והמכס שולח אותי למשרד הבריאות

בועז טופורובסקי: אנחנו נעזור לכם

שלום דנינו: אתה יודע מה? אני אשמח לטפל בזה אישית

בועז טופורובסקי: שלום, הנה מדבר איתך, תראה איך הוא סובל

דוד ביטן: אוקיי לגבי המחירים אנחנו נבדוק את העניין הזה

דוד ביטן:  אבל רגע, אני לא רוצה לחפש אותך

דוד ביטן:  בוא תכתוב לנו עכשיו את העניין הזה כדי שנוכל לטפל בזה מול מנכל משרד הכלכלה, בסדר?     

אלי כהן: תודה

רועי ברקוביץ: אני יכול להעלות את נושא הנמלים? כי אני רואה שיש מקום לנושאים אחרים

דוד ביטן: לא

רועי ברקוביץ: לא עכשיו, אני שואל באיזו ועדה אני יכול להעלות את זה?     

דוד ביטן: אנחנו לא עכשיו פניות הציבור, אוקיי? זה הכל

דוד ביטן:  תודה רבה

דוד ביטן:  הישיבה הסתיימה